b'\n_START_ARTICLE_\nPremirje\n_START_PARAGRAPH_\nPremirje je izraz, ki v voja\xc5\xa1kem izrazoslovju pomeni za\xc4\x8dasno prenehanje sovra\xc5\xbenosti, za katerega se dogovorijo vse strani, vpletene v spopad. Premirje je lahko razgla\xc5\xa1eno enostransko (v tem primeru ni soglasja vseh vpletenih strani) ali ve\xc4\x8dstransko. Po navadi se premirje razglasi takrat, ko se vpletene strani dogovarjajo o pogojih za mir ali v kak\xc5\xa1nem drugem pomembnem primeru. Kljub prekinitvi voja\xc5\xa1ke dejavnosti pa pri premirju vojno stanje ni prekinjeno. Predpisi o premirju so zapisani v Haa\xc5\xa1kem pravilniku (36. - 41. \xc4\x8dlen), a jih vpleteni strani lahko po dogovoru dopolnita._NEWLINE_V anti\xc4\x8dni Gr\xc4\x8diji je bilo za\xc4\x8dasno premirje razgla\xc5\xa1eno ob vsakih Olimpijskih igrah.'